

V noči na petek se bodo padavine na zahodu okrepile in se v petek razširile nad večji del Slovenije. Vmes bodo tudi nevihte. Pihal bo južni veter, ob morju okrepljen jugo.

V soboto bo dež ponehal. Hladneje bo, na Primorskem bo pihala burja.

V nedeljo bo najprej sončno s hladnim jutrom. Čez dan se bo znova pooblačilo, popoldne bo od juga pričelo deževati.



Od 27. septembra do 2. oktobra



Po prehodu hladne fronte bo v soboto od severa proti Alpam dotekal hladnejši zrak. Razvoj vremena od nedelje naprej je še negotov. Verjetno bo v nedeljo ali v noči na ponedeljek nad severnim Sredozemljem nastal nov ciklon, ni pa še gotovo kako izrazit vpliv bo imel na vreme v Sloveniji. Tudi v nadaljevanju bodo naši kraji najverjetneje pod vplivom vlažnih jugozahodnih vetrov. Ciklonska območja se bodo zadrževala nad zahodno Evropo in zahodnim Sredozemljem.



V nedeljo bo najprej precej sončno in hladno, v alpskih dolinah in mraziščih bo zjutraj možna slana. Čez dan pa se bo pooblačilo. Popoldan in zvečer bo najverjetneje ponovno deževalo. V ponedeljek bodo padavine ponehale. V torek in sredo pričakujemo večinoma suho vreme. V drugi polovici tedna pa se verjetnost za padavine znova nekoliko poveča. Topleje bo, najvišja temperatura se bo po nižinah približala 20 °C.